איזאיה הרטנשטיין

איזאיה הרטנשטיין (בגרמנית: Isaiah Hartenstein; נולד ב-5 במאי 1998) הוא כדורסלן גרמני-אמריקאי, המשחק בעמדות הפאוור פורוורד והסנטר בקבוצת אוקלהומה סיטי ת׳אנדר מליגת ה-NBA. נולד ביוג'ין שבאורגון לפלוריאן הרטנשטיין, מאמן כדורסל ושחקן כדורסל בעברו. אמו של הרטנשטיין היא אמריקאית. ההורים שלו נפגשו בארצות הברית, כאשר אביו למד באוניברסיטת אורגון. הרטנשטיין החל לשחק כדורסל בארצות הברית. בשנת 2008 עבר עם משפחתו לגרמניה, שם שיחק אביו כדורסל בקבוצת כדורסל מקצוענית. בתחילה הגיעה המשפחה לגיסן, שם הצטרף הרטנשטיין לקבוצת הנוער של גיסן, והמשיך את קריירת הנוער שלו במחלקת הנוער של ארטלנד דראגונס, שם שימש אביו כמאמנו. בעונת 2013/2014 הוביל הרטנשטיין את מחלקת הנוער של ארטלנד דראגונס לזכייה באליפות גרמניה בבונדסליגה מתחת לגיל 16 (JBBL), ונבחר ל-MVP. הוא רשם בממוצע 20.9 נקודות, 12.1 ריבאונדים, 3.4 אסיסטים, 2.9 חטיפות ו-1.9 חסימות באותה עונה. אביו פלוריאן, ששימש כמאמן הראשי של הקבוצה, נבחר למאמן העונה ב-JBBL. הרטנשטיין נבחר לשחק במשחק האולסטאר הבינלאומי ג'ורדן ברנד קלאסיק (אנ') בשנת 2014; הוא סיים את המשחק עם ארבע נקודות וחמישה ריבאונדים ב-18 דקות. ב-1 בפברואר 2015 הופיע לראשונה בליגה הבכירה בכדורסל בגרמניה, הבונדסליגה; הוא שיחק 1:12 דקות במדי הדראגונס נגד אייסברן ברמרהאפן. באוגוסט 2015 חתם הרטנשטיין על חוזה עם קבוצת הכדורסל הליטאית ז'לגיריס קובנה, אבל נשאר בארטלנד דראגונס בהשאלה. בשנת 2015 התפרקה קבוצת ארטלנד דראגונס. במקום להתפרק לגמרי החליטו בעליה להתחיל מחדש ב-ProB, הליגה השלישית בטיבה בגרמניה. הרטנשטיין שיחק ב-14 משחקים במדי הקבוצה במהלך עונת 2015/2016, ורשם ממוצעים של 11.6 נקודות, 8.9 ריבאונדים, 2.1 חסימות, 1.6 חטיפות ו-1.4 אסיסטים למשחק. בינואר 2016 החליט לעזוב את הדראגונס לעבור לז'לגיריס קובנה. מוקדם יותר באותו החודש עזר הרטנשטיין לקבוצה מתחת לגיל 18 של ז'לגיריס קובנה לזכות בטורניר המוקדמות לטורניר "יורוליג - הדור הבא", ונבחר ל-MVP שלו. בפברואר 2016 השתתף במחנה הבינלאומי של כדורסל ללא גבולות במהלך סוף-שבוע האולסטאר של ה-NBA בטורונטו שבקנדה. הרטנשטיין ערך את הופעת הבכורה שלו בז'לגיריס בליגת העל הליטאית ב-28 בספטמבר 2016 נגד שאולאי ואת הופעת הבכורה שלו ביורוליג נגד פנרבחצ'ה, ב-26 באוקטובר. ב-7 באפריל 2017 קלע 10 נקודות ולקח שלושה ריבאונדים ב-19:13 דקות משחק בנייקי הופ סאמיט, בו מתמודדים שחקני נבחרת ארצות הברית הצעירה מול שחקני תיכון מצטיינים מרחבי העולם. במשחק זה ייצג את "נבחרת העולם". לאחר מכן הודיע שיתמודד בדראפט 2017. הוא נבחר להשתתף בדראפט קומביין (אנ'), אבל בסופו של דבר סירב להשתתף בו. בהמשך העונה, הוא עזר לז'לגיריס לזכות בפעם הראשונה בתולדותיה בגביע המלך מינדאוגאס. בדראפט ה-NBA נבחר במקום ה-43 על ידי יוסטון רוקטס (הבחירה הועברה ליוסטון מדנבר נאגטס). הוא שיחק במדי הרוקטס בליגת הקיץ של ה-NBA. במהלך העונה שיחק בקבוצת ליגת הפיתוח של הרוקטס, ריו גראנדה ואלי וייפרס. לאחר עונה אחת בריו גראנדה חתם הרטנשטיין על חוזה ברוקטס. ב-23 ביוני 2020 שוחרר הקבוצה. לקראת עונת 2020/2021 חתם הרטנשטיין על חוזה בדנוור נאגטס. ב-25 במרץ 2021, הרטנשטיין ושתי בחירות סיבוב שני הועברו לקליבלנד קאבלירס בתמורה לג'בייל מקגי בספטמבר 2021 חתם על חוזה בלוס אנג'לס קליפרס. ב-12 ביולי 2022 חתם לשנתיים בניו יורק ניקס. עונת 2023/2024 הייתה עונת פריצה לסנטר הגרמני, כאשר בעקבות פציעתו של הסנטר הפותח, מיטשל רובינסון, הרטנשטיין פתח ב-49 משחקי חמישייה. גם לאחר שרובינסון חזר לשחק, הרטנשטיין שמר על מקומו בחמישייה לאורך משחקי הפלייאוף, עד להפסד בסיבוב השני בשבעה משחקים. ב-6 ביולי 2024, בעקבות הפריצה בעונה הקודמת, הרטנשטיין חתם על חוזה של 87 מיליון דולר לשלוש שנים, באוקלהומה סיטי ת'אנדר. הרטנשטיין ייצג את גרמניה באליפות אירופה מתחת לגיל 16 (בשנת 2014) ובאליפות אירופה מתחת לגיל 18 (בשנת 2015). בדצמבר 2016 עזר לנבחרת גרמניה מתחת לגיל 18 להגיע למקום הרביעי באליפות אירופה בכדורסל מתחת לגיל 18 של פיב"א, וממוצעיו היו הגבוהים בקבוצה: 14.7 נקודות למשחק, 9.5 ריבאונדים למשחק, 1.7 חסימות למשחק ו-1.7 חטיפות למשחק, מה שהקנה לו מקום ב"חמישיית הכוכבים" של התחרות. באוגוסט 2017 שיחק לראשונה במדי הנבחרת הבוגרת של גרמניה. הרטנשטיין שיחק במדי גרמניה ביורובאסקט 2017, ורשם בממוצע 4.3 נקודות ו-2.5 ריבאונדים. מדיה וקבצים בנושא איזאיה הרטנשטיין בוויקישיתוף איזאיה הרטנשטיין, ברשת החברתית אקס (טוויטר) פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר הבונדסליגה השנייה בכדורסל (בגרמנית) "Großer Mann, was nun?". „Die Zeit“. 2015-06-15. נבדק ב-2016-02-02. "Isaiah Hartenstein: "Mein Ziel ist die beste Liga der Welt"" (PDF). „Artland Dragons“. 2013-03-03. נבדק ב-2016-02-02. "Awards der Jugend Basketball Bundesliga". „NBBL“. 2016-02-02. נבדק ב-2016-02-02. "Isaiah Hartenstein Steckbrief". „NBBL“. 2016-02-02. אורכב מ-המקור ב-2016-09-14. נבדק ב-2016-02-02. "Official Basketball Box Score International Black vs International White" (PDF). „Jordan Brand Classic“. 2014-04-18. אורכב מ-המקור (PDF) ב-2016-02-21. נבדק ב-2016-02-02. "Boxscore Eisbären Bremerhaven - Artland Dragons". „Basketball-Bundesliga“. 2015-02-01. נבדק ב-2016-02-02. "Zalgiris invests in top German talent Hartenstein". „Euroleague“. 2015-08-17. נבדק ב-2016-02-02. "Isaiah Hartenstein". „2. Basketball-Bundesliga“. 2016-02-02. נבדק ב-2016-02-02. "NBA prospect Isaiah Hartenstein leaves Quakenbrueck". „Eurobasket.com“. 2016-01-22. נבדק ב-2016-02-02. "2015-16 ANGT Kaunas Final". „adidasngt.com“. 2016-01-17. נבדק ב-2016-02-02. "DraftExpress: Basketball Without Borders Global Camp Evaluations: Power Forwards". www.draftexpress.com. נבדק ב-2016-02-28. "Isaiah Hartenstein | Lietuvos krepšinio lyga". Tete-a-Tete Casino-LKL. נבדק ב-2016-10-09. "Fenerbahce Istanbul vs. Zalgiris Kaunas - Game". www.euroleague.net. נבדק ב-2016-10-31. "LiveStats - USA vs World Select Team - Nike Hoop Summit" (באנגלית אמריקאית). נבדק ב-2017-04-08. "Rockets Select Isaiah Hartenstein in 2017 NBA Draft". NBA.com. 22 ביוני 2017. נבדק ב-23 ביוני 2017. {{cite news}}: (עזרה) "Rockets to Compete in NBA Summer League 2017 | Houston Rockets". Houston Rockets. נבדק ב-2017-07-11. "Rockets Sign Isaiah Hartenstein". NBA.com. 25 ביולי 2018. נבדק ב-26 ביולי 2018. {{cite web}}: (עזרה) הרטנשטיין חותם על חוזה בדנוור, באתר הקבוצה, 30 בנובמבר 2020 Drew Maresca, Isaiah Hartenstein shows that Knicks don’t need upgrade at center to replace Mitchell Robinson, ClutchPoints, ‏2024-01-14 (באנגלית) "ISAIAH HARTENSTEIN, Germany". „FIBA Europe“. 2016-01-17. נבדק ב-2016-02-02. "U18 European Championship Men, ISAIAH HARTENSTEIN, Germany". „FIBA Europe“. 2016-02-02. נבדק ב-2016-02-02. "Germany at the FIBA U18 European Championship Division A 2016 - FIBA.com". FIBA.com. נבדק ב-2016-12-22. "France crowned champions at FIBA U18 European Championship". FIBA.com. נבדק ב-2016-12-22. sportschau.de (2017-08-05). "Deutsche Basketballer verlieren ersten EM-Test" (בגרמנית). נבדק ב-2017-08-06. "Isaiah HARTENSTEIN (GER)'s profile". FIBA EuroBasket 2017.